 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI DÂMBOVIŢA** |

 Nr.1736 /948 /13.04.2023

Proiect **DECIZIA ETAPEI DE ÎNCADRARE**

**13.04.2023**

 Ca urmare a solicitării de emitere a acordului de mediu adresate de **S.C. GEOSEB CONSTRUCT AGREGATE S.R.L.,** cu sediul în orașul Ștefănești, satul Valea Mare Podgoria, strada Coasta Câmpului, nr. 176, județul Argeș, înregistrată la A.P.M. Dâmbovița cu nr. 1736 din 02.02.2023, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de 30.03.2023***,*** că proiectul ***,,Exploatare agregate minerale cu realizare bazin piscicol "***, propus a fi amplasat în comuna Vișina, județul Dâmbovița,

* ***se supune evaluării impactului asupra mediului ;***
* ***nu se supune evaluării adecvate/ nu se supune evaluării impactului asupra corpurilor de apă;***

Justificarea prezentei decizii:

I. Motivele pe baza cărora s-a stabilit nu se supune evaluării impactului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 2, lit. a*”*

b) s-au realizat consultarea membrilor CAT  în  şedinţa din data de 30.03.2023, la sediul  APM Dâmboviţa;

c)activitatea poate avea un impact semnificativ asupra factorilor de mediu apă, aer sol, subsol, vegetație și fauna prin măsurile prevăzute in proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

*1. Caracteristicile proiectelor*

*a) mărimea proiectului*

Exploatarea agregatelor naturale are ca scop realizarea unui bazin piscicol, pe suprafața exploatabilă de 26811.0 mp, din care suprafața luciului de apă va fi de 21006.0 mp.

Terenul este amplasat in extravilanul comunei Vișina, județul Dâmbovita, in bazinul hidrografic al râului Argeș

Terenul in suprafață totală de 35327.0 mp are o formă aproximativ dreptunghiulară, cu lungimea medie de 508.4 m și lățimea medie de 69.6 m și cote ale terenului ce variază intre 162.01 mdMN și 163.76 mdMN.

**Localizarea amplasamentului**

Bazinul piscicol se va amplasa in bazinul hidrografic al râului Argeș, pe un teren situat in extravilanul comunei Vișina, județul Dâmbovița, pe un teren arabil, la:

 - 0.49 km Vest și 0.41 km Nord de zona locuită a satului Izvoru

 - 1.7 km Nord-Est de sat Broșteni

 - 1.35 km Est de DJ 611 Broșteni – Petrești

 - 0.82 km Nord de pr. Mierea

 - 1.0 km Nord de râul Neajlov

 - 0.93 km Nord de stația de sortare a societății S.C. PYRAMID AGREGATE COMPANY S.R.L.

- 0.31 km Est de bazinul piscicol in curs de execuție al societății S.C. GES AGREGATE CONSTRUCT S.R.L.

 - in apropierea altor bazine piscicole din zona in curs de execuție sau finalizate, aparținând S.C. PYRAMID AGREGATE COMPANY S.R.L. și S.C. GES AGREGATE CONSTRUCT S.R.L.

 Vecinătățile amplasamentului

 -Nord-Est si Sud-Vest: proprietăți particulare

 - Nord-Vest: DE 382

 - Sud-Est: DE 5

Coordonatele STEREO 7N’MN, teren

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pt | X(N) | Y(E) | Pt | X(N) | Y(E) | Pt | X(N) | Y(E) |
| Stotal = 35327.0 mp | Sexpl.bazin= 26811.0 mp | Sluciu apa = 21006.0 mp |
| 1 | 346502.18 | 528931.55 | A | 346499.92 | 528944.22 | L1 | 346500.96 | 528951.14 |
| 2 | 346564.57 | 528967.04 | B | 346549.91 | 528972.54 | L2 | 346541.12 | 528973.88 |
| 3 | 346216.63 | 529339.23 | C | 346219.40 | 529326.02 | L3 | 346218.48 | 529318.95 |
| 4 | 346157.26 | 529301.29 | D | 346172.01 | 529295.74 | L4 | 346180.52 | 529294.67 |

Accesul in zonă

Accesul in zonă se va face din DE 382 sau DE 5.

Lucrările propuse in proiect se vor desfășura in două etape:

* etapa I – Exploatarea de nisipuri și pietrișuri
* etapa a II-a – Amenajarea bazinului piscicol.

**Etapa I – Exploatarea de nisipuri și pietrișuri**

Lucrări de cercetare, deschidere și pregătire

In vederea inceperii exploatării agregatelor minerale din perimetrul propus pentru realizarea bazinului piscicol sunt necesare lucrări de pregătire a zonei, care constau in decopertarea perimetrului, depunerea sterilului pe laturile perimetrului și bornarea zonei exploatabile.

Lucrări proiectate

Exploatarea perimetrului in vederea realizării bazinului piscicol presupune lucrări de excavații pe o adâncime minimă de 8.06 m și pe o adâncime maximă de 9.68 m, la 3.5 m sub nivelul hidrostatic, pe o suprafață exploatabilă de 26811.0 mp din suprafața aferentă amenajării pisciole de 35327.0 mp, diferența de 8516.0 mp constituind-o pilierii față de terenurile invecinate, și drumurile de exploatare DE 382 și DE 5.

 După finalizarea exploatării, zona excavată se va transforma in amenajare piscicolă care va fi folosită pentru agrement, respectiv pescuit sportiv.

Agregatele minerale extrase vor fi valorificate in stația de sortare a societății, aflată la 0.93 km Sud de exploatare.

Elemente constructive ale viitoarei exploatări de agregate minerale

Datele tehnice ale perimetrului care se va exploata:

- Suprafața totală = 35327.0 mp, din care:

 > Suprafața exploatabilă bazin piscicol = 26811.0 mp, din care 21006.0 mp luciu apă la final

 > Suprafață pilieri protecție = 8516.0 mp

- Volum total exploatabil = 197731.0 mc, din care:

 > Volum util exploatabil = 186184.5 mc, din care 78628.0 mc sub Nhs

 > Volum coperta(0.5 m) = 11546.5 mc

- adâncime minimă bazin = 8.06 m

- adâncime maximă bazin = 9.68 m

- adâncime apă = 3.5 m

- taluze m = 1:1

- cote superioare exploatare bazin = 162.06 mdMN – 163.68 mdMN

- nivel hidrostatic Nhs = 157.50 mdMN

- cota fund exploatare bazin piscicol = 154.00 mdMN.

Coperta, in gosime totală de 0.5 m, rezultată in urma exploatării va fi depusă in zona pilierului de siguranța pentru a fi folosită la reamenjarea zonei după excavații.

In urma exploatării agregatelor naturale, va rezulta un bazin piscicol cu suprafața de 26811 mp cu un luciu de apă de 21006 mp și zona verde in suprafață de 8516 mp.

 De jur imprejurul perimetrului de exploatare se prevede păstrarea pilierilor de siguranță stabiliți.

Metoda de exploatare

Având in vedere: caracteristicile calitative ale substanței minerale utile inmagazinate in depozitele naturale și antropogene ce urmează să fie exploatate, condițiile geo-miniere de zăcământ și anume depozite heterogene constituite din nisip fin grosier, in amestec cu pietrișuri și bolovănișuri in alternanța cu pământuri nisipoase sau prăfoase, dotarea tehnico-materială și performanțele utilajelor, s-a impus o metodă de exploatare adecvată care se va face cu respectarea cotelor din piesele desenate, fără excavarea sub cota proiectata 154.00 mdMN. Lățimea medie de excavare este de 55.7 m.

 Tehnologia de exploatare

Decopertarea se realizează cu buldozerul, stratul vegetal va fi depus in locuri special amenajate(in pilieri) și folosit la amenajarea zonei verde a amenajării piscicole.

Exploatarea agregatelor minerale se va face in perimetrul deținut, interzicându-se lucrări de excavații in zona pilierilor.

Pentru inceperea exploatării sunt necesare lucrări de pregătire ce constau in decopertare, executată eșalonat cu ajutorul buldozerului și a incărcătorului frontal.

Materialul decopertat se va transporta in zona pilierului de protecție perimetral. Exploatarea perimetrului se va face in fâșii longitudinale având lungimea de 50-100 m și lățime 10,0 m paralele cu latura perimetrului dinspre sud spre nord, cu taluzarea permanentă a malului cu respectarea adâncimii de excavare.

Lucrările de excavare se vor face cu respectarea pilierilor de siguranță.

Fâșiile au lățime condiționată de lungimea brațului excavatorului. La direcționarea fâșiilor se au in vedere elementele de ordin tehnico-economic, care condiționează exploatarea rațională a agregatelor.

In acest scop, la extracție se urmărește excavarea cât mai completă a agregatelor, respectarea elementelor de proiectare și pilierii de protecție.

Excavațiile se vor realiza până la cota 154.00 mdMN, la 3.5 m sub nivelul hidrostatic (cota 157.50 mdMN), cu panta taluzelor de 1:1.

Transport tehnologic

Materialul excavat va fi livrat in stația de sortare a societății S.C. PYRAMID AGREGATE COMPANY S.R.L. aflată la 0.93 km Sud de exploatare.

Dotarea tehnică

Beneficiarul are in dotare următoarele utilaje de bază:

- un excavator CAT 340 Long Reach, care va excava materialul, atât deasupra nivelului hidrostatic, cât și sub acesta;

- un incarcator Hyundai 760, utilizat pentru incărcarea materialului excavat in mijloacele de transport;

- un excavator Hyundai 290;

- un buldozer S1500;

- 3 autobasculante pentru transportul agregatelor.

**Etapa a II-a –** **Amenajarea bazinului piscicol**

Bazinul piscicol, care va rezulta in urma exploatării de balast, va fi folosit pentru pescuit sportiv și va avea următoarele caracteristici:

- Suprafața amenajare = 35327.0 mp, din care:

 > Suprafața lac piscicol = 26811.0 mp, din care:

> Suprafața spațiu verde perimetral = 8516.0 mp

- Volum apă bazin = 78628.0 mc

- Adâmcime maximă bazin = 9.68 m

- Adâncime apă = 3.5 m

- Taluze m = 1:1

- Cote superioare bazin = 162.06 mdMN – 163.68 mdMN

- Nivel hidrostatic Nhs = 157.50 mdMN

- Cota fund bazin piscicol = 154.00 mdMN

Stratul vegetal de pe maluri și taluzuri se va face prin inierbare, protejând malul lacului impotriva factorilor de eroziune(apă, vânt). Intre acești factori, cu pondere in determinarea duratei terasamentului, acționează vântul, in special pe taluzul dinspre apă, unde provoacă valuri de amplitudine mai mare sau mai mică.

Pentru protejarea malurilor s-a prevăzut perdea de protecție din stuf.

Formula de populare

Având in vedere faptul ca bazinul piscicol este destinat pescuitului sportiv, creșterea peștelui se va face fără furajare, peștele hrănindu-se cu vegetația naturală din lac. Bazinul piscicol se va popula cu pește din specia crapului și carasului de cultura, puietul necesar fiind procurat din ferme specializate. Cantitatea de puiet necesară este de 150-155 kg/ha și are greutatea de 30 g/buc. Pentru bazinul piscicol se vor procura 315.0 kg puiet.

Amenajarea piscicolă este destinată pescuitului sportiv.

 Apa folosită din pânza freatică, corespunde calitativ pentru creșterea optimă peștelui de consum in cultura semi intensivă.

 Pentru bazinul piscicol s-a prevăzut exploatarea de tip semi-intensiv cu o producție de 1000 kg/ha in următoarele proporții: crap de două veri 30%, crap de trei veri 30%, crap de patru veri 40%.

 Popularea bazinelor piscicole exploatate in regim natural trebuie să țină seama de ecosistemul specific apelor stagnante și in special de organismele planctonice și bentonice caracteristice.

In cazul arealului in care se situează amplasamentul bazinului, se vor dezvolta natural următoarele specii caracteristice:

|  |  |
| --- | --- |
| Organisme planctonice | Organisme bentonice(bentos) |
| Fitoplancton | Zooplancton |
| Microcistis | Daphnia | Dreissena |
| Aphamizomenon | Cyclops | Tubifex |
| Scenedesmus | Cypris | Limnaea |
| Pandorina | Keratella | Viviparus |
| Asterrionella |  | Planorbis |
|  |  | Chironomus |
|  |  | Dytiscus |

In privința amenăjarii piscicole, aceasta nu va influența calitatea apei acviferelor de adâncime, datorită pachetelor cu grosimi mari de roci impermeabile (argile) ce separă cele două acvifere. Calitatea apelor freatice nu se va modifica deoarece produșii generați de activitatea piscicolă sunt de natura biogena asimilabili ușor chimico-biologic de ecosistemul acvatic.

Din bazinul piscicol se vor preleva și analiza sistematic probe fizico-chimice și bacteriologice pentru monitorizarea calității apei.

Creșterea peștelui se va face in regim natural, prin furajare naturală cu vegetație din bazine. Nu se vor folosi pesticide sau alte substanțe chimice. Recoltarea peștelui se va face prin pescuit sportiv.

Alimentarea cu apă a bazinului piscicol

Alimentarea cu apă a bazinului piscicol se va face natural din infiltrații, respectiv acviferul freatic.

Vcerința = 78628.0 mc.

Din analiza calculelor efectuate rezultă că primenirea bazinului piscicol se face de 1.46 ori/an, ceea ce demonstrează ca variația volumului de apă la nivelul unui an de zile satisface necesarul de apă necesară realizării unei exploatări piscicole.

b) *cumularea cu alte proiecte* - nu este cazul.

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

II. Motivele pe baza cărora s-a stabilit nu se supune evaluării adecvate sunt următoarele :

* proiectul propus **intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare;

III. Motivele pe baza cărora s-a stabilit neefectuarea evaluării impactului asupra corpurilor de apă : Decizia Administrației Naționale Apele Române – Administrația Bazinală de Apă Argeș Vedea, inregistrată la APM Dâmbovița nr. 4189 din 14.03.2023 – nu este necesara elaborarea SEICA.

***2. Localizarea proiectelor***

*2.1. utilizarea existentă a terenului* : Investiţia este propusă spre realizare încomuna Vișina, județul Dâmbovița.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

 c) zonele montane şi cele împădurite: nu este cazul;

 d) parcurile şi rezervaţiile naturale: nu este cazul;

 e) ariile clasificate sau zonele protejate prin legislaţia în vigoare, cum sunt: proiectul nu este amplasat in vecinătatea ariilor naturale;

 f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul

 i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

 a) extinderea impactului: aria geografică şi numărul persoanelor afectate : nu este cazul;

 b) natura transfrontieră a impactului: nu este cazul

 c) mărimea şi complexitatea impactului: posibil impact semnificativ datorită naturii proiectului şi amplasamentului acestuia atât pe perioada execuţiei proiectului cât şi ulterior în perioada de funcţionare;

 d) probabilitatea impactului: posibil impact semnificativ ;

 e) durata, frecvenţa şi reversibilitatea impactului: posibil impact semnificativ datorită naturii proiectului şi amplasamentului acestuia; ***Proiectul propus necesită parcurgerea celorlalte etape ale procedurilor de evaluare a impactului asupra mediului****.*

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV**,

Laura Gabriela Briceag

|  |  |
| --- | --- |
| **Șef Serviciu A.A.A.** Maria Morcoașe  |  **Intocmit,** consilier A.A.A Amalia Didă  |
| **Șef Serviciu C.F.M.**  Cornelia Vlaicu  |   |